da en da nl ca da da de es da da da da da da da da da da en da en en da sv sv da da da da da da da da da de da da da da da da da da da da da nl da en da da es nl da
Rigsarkivet optimerer brugerrejser og veje til dataanvendelse | Rigsarkivet
15.8.2022 10:03:17 CEST | Rigsarkivet
Det bliver lettere at finde frem til og benytte Rigsarkivets mange digitale tilbud om dataanvendelse med lanceringen af Rigsarkivets nye hjemmeside den 15. august. Her introduceres en ny webstruktur med bedre serviceflows, optimerede brugerrejser og tydeligere indgange for arkivets forskellige brugere.
Rigsarkivet lancerer en ny hjemmeside, der skal gøre det nemmere for brugerne at finde det de søger. Foto: Rigsarkivet
Rigsarkivet er et videncenter for hele det danske samfunds udvikling. Alle med interesse for danmarkshistorie kan bestille de originale dokumenter til en af Rigsarkivets læsesale. Langt de fleste møder dog Rigsarkivet online hjemmefra. Alt hvad det kræver er en skærm og en internetforbindelse. Når Rigsarkivet går i luften med en ny hjemmeside, får det derfor betydning for de mange brugere af arkivets digitale tilbud.
Vicedirektør Ole Magnus Mølbak Andersen udtaler:
”Det er vigtigt for os at Rigsarkivets hjemmeside imødekommer brugernes behov. Det er her, vores brugere, der bl.a. tæller forskere, myndigheder, journalister, slægtsforskere og studerende, har deres indgang til Rigsarkivets samlinger og vores digitale tilbud. Vi arbejder derfor hele tiden på at gøre brugeroplevelsen endnu bedre og har med den nye hjemmeside haft fokus på at understøtte brugerne i deres informationssøgning og dataanvendelse. Det håber vi, at de vil kunne mærke."
Den nye hjemmeside er lavet på baggrund af en analyse af brugernes adfærd og med inddragelse af brugergrupper. Hjemmesiden vil være under løbende udvikling også efter lanceringen. Rigsarkivet vil implementere yderligere tiltag i de kommende år, der har til formål, at optimere adgangen til Rigsarkivets data yderligere. Det gælder ikke mindst en ny søgefunktion. Den nye hjemmeside er en hjørnesten i Rigsarkivets fornyelsesproces, der skal afspejle Rigsarkivet som det er i dag: Et moderne, åbent arkiv og en dataleverandør til hele Danmarks fælles hukommelse.
Rigsarkivet lancerer en ny hjemmeside, der skal gøre det nemmere for brugerne at finde det de søger. Foto: Rigsarkivet
Den nye hjemmeside er lavet på baggrund af en analyse af brugernes adfærd, når de søger data på Rigsarkivets online services. Foto: Rigsarkivet
Rigsarkivet er Danmarks hukommelse
Rigsarkivet er videncenter for det danske samfunds udvikling. Vi indsamler, bevarer og leverer originale arkivalier og data, der understøtter videns- og retssamfundets behov og kaster lys over, hvad du og vores samfund er rundet af. Vi har omkring 470 hyldekilometer arkivalier på papir og 300 terabyte digitalt skabte arkivalier - og samlingen vokser hele tiden.
Vores data er din og min fælles hukommelse. Når vi deler data og viden med dig og andre offentlige og private aktører, skaber vi nye indsigter og forståelser om vores samfund.
Dét er vores bidrag til at løse aktuelle udfordringer og til at understøtte en informeret debat om vores fælles fremtid.
Følg pressemeddelelser fra Rigsarkivet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Rigsarkivet
Engang stod vi i Europas forgård – i dag kan Danmark fejre Guldbryllup med Det Europæiske Fællesskab30.9.2022 17:17:48 CEST | Pressemeddelelse
For 50 år siden underskrev Danmark slutakten til Det Europæiske Fællesskab. Nu overleverer Rigsarkivet nøglen til forståelse af den danske kurs og den lange, snørklede rejse mod optagelse i Fællesskabet. Dokumenter der tidligere har været fortrolige, analyser, notater og forhandlinger fra ministre og embedsmænd, er i dag frit tilgængelige online.
Frit slag: Vold mod kvinder blev ikke straffet30.9.2022 11:52:42 CEST | Pressemeddelelse
Den første større historiske undersøgelse af vold mod kvinder i Danmark i perioden 1945-1970 viser, at det i praksis stort set var straffrit at slå sin kone. Forsker i Rigsarkivet har undersøgt politiets praksis omkring vold mod kvinder i hjemmet.
300 år gamle skibsjournaler skal klæde os på til fremtidens klima27.6.2022 09:02:21 CEST | Pressemeddelelse
Skibsjournaler med millioner af vejrobservationer fra århundreders sejlads under dansk flag, logbøger og gulnede flaskeposter med vejrregistreringer udgør en vigtig brik i fremtidens klimaforskning. De historiske vejrobservationer er aldrig anvendt før og kan give en langt bedre forståelse af fortidens vejr og fremtidens klimaændringer. Nyt projekt stiller de enestående klimadata til rådighed for dansk og international klimaforskning og for offentligheden. Projektet er muliggjort ved en bevilling på 14,25 millioner kroner fra A.P. Møller Fonden.
Danmark bliver førende indenfor data om historiske livsforløb14.6.2022 11:05:02 CEST | Pressemeddelelse
Forskere fra Københavns Universitet, Rigsarkivet og Københavns Stadsarkiv bygger historiske livsforløb for alle danskere fra 1787 til 1901. Med 64 millioner digitaliserede personregistreringer fra folketællinger, kirkebøger og begravelsesprotokoller kan alle interesserede nu søge i Link-Lives data og gå på jagt i deres egen og Danmarks historie.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022